CELEX: 62020TA0546
Language: lt
Date: 2021-12-01 00:00:00
Title: Byla T-546/20: 2021 m. gruodžio 1 d. Bendrojo Teismo sprendimas byloje Sopra Steria Benelux ir Unisys Belgium / Komisija (Viešasis paslaugų pirkimas – Konkurso procedūra – Mokesčių ir muitų sąjungos generalinio direktorato informacinių technologijų platformų specifikacijos, plėtros, techninės priežiūros ir paramos paslaugos – Dalyvio pasiūlymo atmetimas ir sutarties sudarymas su kitu dalyviu – Pareiga motyvuoti – Neįprastai mažos kainos pasiūlymas)

2022 1 31   
            
            
               LT
            
            
               Europos Sąjungos oficialusis leidinys
            
            
               C 51/28
            
         
      2021 m. gruodžio 1 d. Bendrojo Teismo sprendimas byloje Sopra Steria Benelux ir Unisys Belgium / Komisija
      
      (Byla T-546/20) (1)
      
      (Viešasis paslaugų pirkimas - Konkurso procedūra - Mokesčių ir muitų sąjungos generalinio direktorato informacinių technologijų platformų specifikacijos, plėtros, techninės priežiūros ir paramos paslaugos - Dalyvio pasiūlymo atmetimas ir sutarties sudarymas su kitu dalyviu - Pareiga motyvuoti - Neįprastai mažos kainos pasiūlymas)
      (2022/C 51/39)
      Proceso kalba: prancūzų
      
         Šalys
      
      
         Ieškovės: Sopra Steria Benelux (Ikselis, Belgija), Unisys Belgium (Machelenas, Belgija), atstovaujamos advokatų L. Masson ir G. Tilman
      
         Atsakovė: Europos Komisija, atstovaujama L. André ir M. Ilkova
      
         Dalykas
      
      SESV 263 straipsniu grindžiamas prašymas panaikinti 2020 m. liepos 2 d. Komisijos sprendimą, kuriuo, pirma, atmestas Sopra Steria Benelux ir Unisys Belgium bendras pasiūlymas dėl pirkimo dalies A, pateiktas vykstant konkursui TAXUD/2019/OP/0006 dėl paslaugų, susijusių su Mokesčių ir muitų sąjungos generalinio direktorato informacinių platformų specifikacija, plėtra, technine priežiūra ir trečiojo lygio parama, ir, antra, sutartį nuspręsta sudaryti su kitu pasiūlymą pateikusiu konsorciumu.
      
         Rezoliucinė dalis
      
      
                  1.
               
               
                  Panaikinti 2020 m. liepos 2 d. Komisijos sprendimą, kuriuo, pirma, atmestas Sopra Steria Benelux ir Unisys Belgium bendras pasiūlymas, pateiktas vykstant konkursui TAXUD/2019/OP/0006 dėl paslaugų, susijusių su Mokesčių ir muitų sąjungos generalinio direktorato informacinių platformų specifikacija, plėtra, technine priežiūra ir trečiojo lygio parama, ir, antra, sutartį nuspręsta sudaryti su kitu pasiūlymą pateikusiu konsorciumu, kiek tai susiję su pirkimo dalimi A.
               
            
                  2.
               
               
                  Komisija padengia savo ir Sopra Steria Benelux ir Unisys Belgium bylinėjimosi išlaidas.
               
            
         (1)  OL C 359, 2020 10 26.